《咏秋风》
明代·黄玄

目眇洞庭波，辞雄楚江宴。
帝子正愁予，羁臣发先变。
冷然阊阖生，飒尔江潭遍。
随阳惊塞雁，附热驱巢燕。
萦回步云飞，飘拂歌雪转。
衣露戒履冰，弦霜愁泪霰。
蔡文掩悲笳，班姬袭团扇。
凄凉如一宵，偏向长门殿。

作者简介：明福建将乐人，字玄之。善诗，为林鸿弟子。与周玄齐名，时称二玄，均在闽中十才子之列。官泉州训导。